CELEX: C2007/069/06
Language: bg
Date: 2007-03-24 00:00:00
Title: Дело C-535/06 P: Жалба, подадена на 28 декември 2006 г. от Moser Baer India Ltd срещу Решение на Първоинстанционния съд (четвърти състав), постановено на 4 октомври 2006 г. по дело T-300/03, Moser Baer India Ltd/Съвет на Европейските общности

24.3.2007   
            
            
               BG
            
            
               Официален вестник на Европейския съюз
            
            
               C 69/3
            
         Жалба, подадена на 28 декември 2006 г. от Moser Baer India Ltd срещу Решение на Първоинстанционния съд (четвърти състав), постановено на 4 октомври 2006 г. по дело T-300/03, Moser Baer India Ltd/Съвет на Европейските общности
   (Дело C-535/06 P)
   (2007/C 69/06)
   Език на производството: английски
   Страни
   
      Жалбоподател: Moser Baer India Ltd (представители: K. Adamantopoulos, Δικηγόρος, R. MacLean и J. Branton, Solicitors)
   
      Други страни в производството: Съвет на Европейския съюз, Комисия на Европейските общности, Committee of European CD-R and DVD+/-R Manufacturers (CECMA)
   Искания на жалбоподателя
   Жалбоподателят моли Съда
   
               —
            
            
               да отмени решението на Първоинстанционния съд от 4 октомври 2006 г. по дело Т-300/03, Moser Baer India Limited срещу Съвета на Европейския съюз,
            
         
               —
            
            
               да уважи иска, предявен в производството пред Първоинстанционния съд по дело Т-300/03, Moser Baer India Limited срещу Съвета на Европейския съюз, а именно да отмени Регламент (ЕО) № 960/2003 (1) на Съвета по отношение на жалбоподателя,
            
         
               —
            
            
               да осъди Съвета да заплати разноските както по настоящото производство, така и по дело Т-300/03, Moser Baer India Limited срещу Съвета на Европейския съюз.
            
         Правни основания и основни доводи
   Жалбоподателят изтъква три основания в подкрепа на жалбата си срещу решението на Първоинстанционния съд.
   Първото основание на жалбата е свързано с нарушение от страна на Първоинстанционния съд на принципите на съгласуваност и надлежно разследване при определянето на размера на изравнителното мито върху вноса на записваеми компактдискове в Европейската общност съгласно оспорвания регламент. Във връзка с това основание жалбоподателят изтъква, че Първоинстанционният съд не е спазил горепосочените принципи, като е постановил, че общностните институции са действали законосъобразно, включвайки всички активи на жалбоподателя в категорията на активите, ползващи се от изравнителна субсидия. По този начин Първоинстанционният съд е нарушил споменатите по-горе принципи на общностното право.
   Второто основание на жалбата включва два аспекта, а именно, че: (i) Първоинстанционният съд е преценил неправилно противоречивите доказателства, представени по делото и съдържащи се в оспорвания регламент, относно ключов елемент за констатирането на вредата, а именно вносната цена на записваеми компактдискове от Индия през периода на разследване на вредата; и (ii) поддържането от Първоинстанционния съд на заключенията на оспорвания регламент относно запасите на индустрията на Общността е фактор в подкрепа на едно от заключенията на оспорвания регламент за наличие на вреда.
   Според третото основание на жалбата, при преценката на съществуването на причинно-следствена връзка между индийския внос и твърдяната вреда за индустрията на Общността, Първоинстанционният съд не е отчел правилно разпоредбите на член 8, параграф 7 от Регламент (ЕО) № 2026/97 на Съвета от 6 октомври 1997 година относно защитата срещу субсидиран внос от страни, които не са членки на Европейската общност, нито е взел предвид влиянието на фактори извън вноса на записваеми компактдискове от Индия.
   
      (1)  ОВ L 138, стр. 1.